o
KÄÄNNEKOHTA Kuinka rakastaa puolisosi rakastajaa
Tervetuloa! Olen Muyiwa.
Luvassa on hieno ohjelma.
Ensin tapaamme prinsessa Kasune Zulun.
Jos katsot ohjelmaamme usein, olet jo kuullut hänen tarinansa.
Hän on aidsista huolimatta onnistunut elämään täyttä elämää.
Tänään hän kertoo työstä, joka muuttaa ihmisten elämän suunnan.
MAAILMAA MUUTTAMASSA
Tervetuloa ohjelmaan, prinsessa. - Kiitos kutsusta.
Olit teini-ikäinen, kun sinusta tuli orpo.
Miten hiv vaikuttaa lapsiin?
Vaikka aidsia on pidetty aikuisten sairautena, -
siitä kärsivät eniten lapset.
Kun vanhempani kuolivat, minusta tuli perheen pää.
Minun tehtäväni oli huolehtia 8 sukulaislapsesta.
Raha ei meinannut riittää ruokaan eikä koulumaksuihin.
Olin hyvin haavoittuvaisessa asemassa, -
minkä vuoksi menin naimisiin jo 18-vuotiaana.
Hiv ja aids eivät ainoastaan vaikuta perheen vanhempiin, -
vaan ne heikentävät erityisesti nuorten naisten asemaa.
Monet jättävät koulunsa kesken ja menevät aikaisin naimisiin.
Monet aloittavat suhteen saadakseen lisää rahaa.
Se taas lisää tartunnan riskiä.
Syntyy noidankehä, -
jossa sekä vanhemmat että tulevat sukupolvet sairastuvat, -
ellei muutosta tapahdu.
Kirjassasi Soturiprinsessa kirjoitat siitä, -
mitä seurauksia taudilla on naisille -
ja kuinka naiset ovat avain taudin taltuttamiseen.
Naisten asema on heikentynyt Afrikassa ja muuallakin.
Naiset eivät ole saaneet vaikuttaa asioihinsa riittävästi.
Monilla ei ole omia tuloja.
Monissa kulttuureissa kielletään tyttöjen koulunkäynti.
Pojat ovat etusijalla.
Me haluamme muuttaa tämän.
Joka kouluttaa tytön, kouluttaa koko kylän.
Miten olemme voineet jäädä kehityksestä niin jälkeen?
Naisten on saatava yhtäläiset koulutusmahdollisuudet.
Naisten oloja on helpotettava. Heitä on lyöty laimin.
Hiv vaikuttaa eniten naisiin, -
60 prosenttia tartunnan saaneista on naisia, -
mutta naisista on myös tullut aids-tutkimuksen johtajia.
Naisista on tullut tienraivaajia, jos niin voi sanoa.
Naiset ovat päättäneet, että hyssyttelyn on loputtava.
He ovat päättäneet tehdä työtä, -
jotta köyhyyden ja koulutuksen puutteen noidankehä katkeaisi.
Naiset eivät ole vain haavoittuvaisia, -
vaan he ovat myös sankareita.
Sinulla on itselläsi hiv.
Kuinka afrikkalaiset voivat saada siitä voiton?
Uskot sen olevan mahdollista.
Se tuntuu helposti ylivoimaiselta.
Afrikkalaisina meillä on kuitenkin suuri vastuu.
Meidän on rikottava hiljaisuus ja puhuttava tästä lapsillemme.
Siitä on puhuttava kylissämme.
Jokainen voi vaikuttaa omassa koulussaan tai seurakunnassaan, -
tai missä tahansa muualla.
Meidän on rikottava hiljaisuus.
Hiv on ollut keskuudessamme jo 25 vuotta.
Luulisi, että siitä voisi jo puhua.
Puhumisen aika on tullut.
Afrikkalaisia asuu myös Afrikan ulkopuolella.
Miksi olemme olleet niin hitaita ehdottamaan toimintamallia?
Yhden lapsen sponsoroiminen voi riittää.
Minä ja järjestöni olemme adoptoineet koulun ja sairaalan.
Joku voi ryhtyä tukemaan yhtä lasta -
ja auttaa häntä saamaan koulutus.
Mitä paremmin hoidamme aidsin taustalla olevat ongelmat, -
sitä parempi on lasten tulevaisuus.
Jokainen voi katsoa lukumäärien ohi.
Lukumäärät ovat musertavan suuria.
33 miljoonaa ihmistä elää hiv-positiivisena.
Aids-orpoja on 15 miljoonaa.
Kun katsoo lukujen ohi ja näkee ihmiset yksilöinä, -
on helpompi vaikuttaa.
Jokainen meistä voi siis auttaa. - Kyllä.
Kiitos vierailustasi. - Ilo on minun puolellani.
Tauon jälkeen kuulemme, -
kuinka vaimon rakastajalle voi antaa anteeksi.
KÄÄNNEKOHTA
"MINÄ ILOITSEN SUURESTI HERRASSA, -
MINUN SIELUNI RIEMUITSEE MINUN JUMALASSANI..." JES. 61:10
KÄÄNNEKOHTA
Maurice Brailsford luopui jalkapalloilijan urastaan -
perheensä takia.
Haavekuva särkyi, kun hänen vaimonsa rakastui toiseen mieheen.
Hänen kirjansa nimi on "Kuinka rakastaa puolison rakastajaa".
Hän on täällä tänään. Tervetuloa. - Kiitos kutsusta.
"Kuinka rakastaa puolison rakastajaa"
"Tarina anteeksiannosta."
Tarina anteeksiannosta alkaa yleensä rikkomuksella.
Kerron sen pähkinänkuoressa.
Pelasin lukiossa jalkapalloa.
Olin pelannut 6-vuotiaasta lähtien.
Tapasin koulussa nuoren naisen, johon ihastuin.
Suhteeni jalkapalloiluun muuttui.
Menimme naimisiin, kun minä olin 17-vuotias ja hän 16.
Elämä meni eteenpäin, ja saimme kahdeksan lasta.
Kahdeksan! - Saman naisen kanssa.
Vuonna 2006 vaimoni löysi uuden rakkaan.
Hänet vietiin minulta.
Mies oli 19-vuotias.
Melkein tuhouduin, mutta selvisin.
Ennen kuin alan kysellä enemmän avioliittokriisistä, -
haluaisin puhua siitä, -
kuinka nuori olit mennessäsi naimisiin.
Olit teini-ikäinen, kun päätit luopua unelmastasi perheen takia.
Jokainen nuorimies haaveilee, -
että hänestä tulisi seuraava Tiger Woods.
Mikä sai sinut keskittymään perheeseesi -
ja jättämään unelmasi?
Kaikki alkoi isästäni.
Hänelle kävi samalla tavalla.
Hänen oma isänsä oli ollut etäinen.
Siksi hän halusi itse olla läsnä omille lapsilleen.
Hän vietti aikaa perheensä kanssa ja kävi töissä.
Vanhempani ovat yhä naimisissa.
Kasvoin kristityssä kodissa.
Näin itse, minkälaisen työn isä valitsi.
Ennen kävimme Disneyworldissa 3-4 kertaa vuodessa.
Isäni jätti sen työn, koska hän ei päässyt jalkapallopeleihini.
Hänestä tuli talonmies, jotta hän voisi olla lähempänä perhettään.
Kirjassasi kerrot tarinan isäsi elämästä.
Isäsi isä ajoi isäsi luo hienossa autossa.
Isäsi näki hänet silloin ensimmäistä kertaa.
Isoäitini oli 3 kuukautta raskaana, kun isoisäni jätti hänet.
He olivat yhä naimisissa, mutta isoisällä oli toinen nainen.
Isäni ei ollut koskaan nähnyt isäänsä.
Isoisä tiesi, missä he asuivat, ja näki isäni sillä kadulla.
Hän kertoi isälleni olevansa hänen isänsä.
Isäni juoksi hämmennyksissä kotiinsa.
Silloin isäni päätti, ettei halunnut omille lapsilleen samaa.
Hypätään hieman eteenpäin.
Menit armeijaan, ja sinut lähetettiin ulkomaille.
Odotin innolla tätä haastattelua.
Olen viimeisen puolen vuoden aikana kuullut viidestä vaimosta, -
jotka ovat jättäneet miehensä.
Miehet ovat olleet pastoreita ja seurakuntien työntekijöitä.
On hienoa, että voimme puhua tästä.
Ennen kuin 19-vuotias mies astui kuvaan, -
olit Japanissa.
Silloin jouduit järisyttävään tilanteeseen.
Ensinnäkin tahdon sanoa, -
etten kirjoittanut kirjaani loukatakseni vaimoani.
Tarkoitus on tappaa se henki, joka tuhoaa perheitä.
Menimme hyvin nuorina naimisiin.
Vaimoni alkoi opiskella ja joutui väärään seuraan.
Hänelle sanottiin, -
että hän oli liian nuori vaimoksi ja kolmen lapsen äidiksi.
Olimme itse vasta lapsia.
Hän alkoi liikkua huonossa porukassa.
Yhtenä päivänä hän lähti johonkin.
Ystäväni kertoi nähneensä hänen autonsa.
Hankin lastenvahdin ja lähdin tarkistamaan asian.
Kun pääsin autolle, näin siellä vaimoni vihkisormuksen.
Kukaan mies ei halua kuvitella vaimoaan jonkun toisen kanssa.
Lopulta näit heidät yhdessä.
Kun palasitte yhteen, kuinka pitkään olitte yhdessä?
Kymmenen vuotta.
Sinä aikana sinusta oli tullut tunnettu pastori Jacksonvillessä.
Sitten vaimosi petti taas. Se oli varmasti todella vaikeaa.
Miten aloit antaa anteeksi?
Tunsin, että Herra halusi vapauttaa jotain maan päällä.
Koin kaikenlaisia raihnaisia tunteita.
Jumala tarvitsi jonkun, joka kokisi ne tunteet.
Hän sanoi, että monet elävät anteeksiantamattomuudessa.
Niin kauan kuin emme itse anna anteeksi, emme saa anteeksi.
Herra näytti minulle monia sairaita ja rikkinäisiä ihmisiä.
Hän pyysi minua tarkastelemaan Jeesuksen kokemuksia.
Kun Stefanusta kivitettiin, hän pyysi anteeksiantoa vainoojilleen.
Kun hän katsoi ylös, Jumalan Poika seisoi Isän oikealla puolella.
Jeesuksen partaa revittiin ja hänen kylkensä lävistettiin.
Kun näin, mitä kaikkea hän oli kestänyt minun tähteni, -
rukoilin voimaa antaa anteeksi.
Kirjasi on todella mielenkiintoinen ja avoin.
"Kuinka rakastaa puolison rakastajaa".
Mitä toivoisit niille katsojille, -
joiden vaimot ovat jättäneet heidät -
ja jotka eivät koe voivansa antaa ikinä anteeksi.
Anteeksiantamattomuus on myrkkyä, jota joutuu itse juomaan.
Miesten on lakattava piileksimästä titteleidensä takana.
Pastorin tai piispan arvonimi on lahja.
Ne ovat lahjoja.
Miesten on pantava ne syrjään, jotta he voivat puhua keskenään.
Miesten on alettava ymmärtää toistensa kipua.
Opetuslasten silmät avautuivat, kun he mursivat leipää (Luuk. 24).
Miesten on palattava ensimmäiselle tietoisuuden tasolle, -
missä Aadam eli.
Haluan saada miehet puhumaan.
"Vaimoni jätti minut. Hän löysi jonkun paremman."
Miehet voivat olla avoimia, koska elämme kaikki Herralle.
Kiitos vierailustasi. Kyse on tästä kirjasta.
Tauon jälkeen tapaamme pakomatkalle lähteneen miehen.
KÄÄNNEKOHTA
"KATSELKAA KUKKIA, KUINKA NE KASVAVAT: -
EIVÄT NE TYÖTÄ TEE EIVÄTKÄ KEHRÄÄ.
KUITENKIN MINÄ SANON TEILLE: -
EI SALOMO KAIKESSA LOISTOSSANSA -
OLLUT NIIN VAATETETTU KUIN YKSI NIISTÄ." LUUK. 12:27
KÄÄNNEKOHTA
Caleb Monel ei enää kestänyt tilannetta, jossa hän oli.
Hän päätti muuttaa sen.
Päätös pakotti hänet jättämään kotinsa.
Näin koululaitoksessa paljon korruptiota.
Tytöt maksoivat arvosanoista seksuaalisilla palveluilla.
Halusin auttaa oppilaita jotenkin.
Caleb kasvoi kristityssä kodissa ja tiesi, mikä oli oikein.
Hän puhui julkisesti korruptiota vastaan.
Kun hän kirjoitti esseen koulunsa ongelmista, -
hänet heitettiin ulos koulusta.
Isäni sanoi lähettävänsä minut USA:han opiskelemaan.
Caleb lähti kohti Yhdysvaltoja 13.8.1991.
Kun lentokone lähti Haitilta, Caleb lausui rukouksen.
Katsoin ulos ikkunasta ja aloin itkeä.
Pyysin Jumalalta, etten palaisi takaisin ylpeänä koulutuksestani.
Halusin tulla takaisin palvelemaan.
Caleb päätyi työskentelemään ongelmanuorten parissa.
Hän pyysi pastoria mukaan työhön, mutta tämä kieltäytyi.
Hän sanoi, ettei hän halunnut kirkosta mitään avustusjärjestöä.
Se oli masentavaa.
Caleb jätti seurakunnan ja alkoi tutkia muita uskontoja.
Näin perheiden ja yhteisöjen ongelmat -
ja halusin auttaa.
Jos kuulin tappeluista tai itsemurhista, -
halusin heti auttaa.
Etsin palvelumahdollisuuksia, en Jumalaa.
Caleb löysi Nation of Islam -nimisen uskonnollisen järjestön.
Järjestö tarjosi huumevieroitusapua ja koulutusta tummaihoisille.
Se kuulosti hyvältä, koska he tekivät mielestäni oikein.
Caleb liittyi järjestöön ja yleni nopeasti.
Järjestön opit kuitenkin häiritsivät häntä.
Järjestö opettaa, että Jumala on vain tummaihoisten Jumala.
En voinut uskoa sitä.
Caleb alkoi etsiä muita tapoja auttaa.
Hän alkoi harkita lakiopintoja.
Lakimiehet saivat auttaa ihmisiä -
ja puhua niiden puolesta, joilla ei ollut omaa ääntä.
Regent Yliopiston lakikoulu vangitsi Calebin huomion.
"Kristityt johtajat muuttamaan maailmaa". Pidin siitä!
Caleb pääsi opiskelemaan.
Ensimmäisen lukukauden aikana hän löysi elämälleen suunnan.
Kävin johtajuuskurssia.
Kurssilla piti miettiä, -
mitä kautta pääsisin toteuttamaan kutsumustani.
Caleb alkoi ottaa selvää nimensä merkityksestä.
Se merkitsi "Jumalan palvelija".
Istuin kirjastossa ja aloin itkeä.
Nimen merkitys kosketti syvästi.
Sitten soitin isälleni.
Kysyin vanhemmiltani, miksi he nimesivät minut Calebiksi.
He kertoivat luvanneensa pyhittää poikansa Jumalalle, -
palvelemaan Jumalaa.
Aloin katua sitä, -
että olin tuhlannut niin paljon aikaa muihin asioihin.
Pyysin Jumalalta anteeksi sitä, etten ollut palvellut häntä.
Caleb antautui uudestaan Jumalalle ja löysi uuden tavan auttaa.
Kun autoin ihmisiä Nation of Islam -järjestön kautta, -
kehotin ihmisiä jättämään huumeet, koska ne ovat vahingollisia.
Nyt annan ihmisille Raamatun.
Silloin he pelastuvat täydellisesti, eivät puolittain.
Caleb perusti järjestön nimeltä Christians United for Haiti.
Hän pelastaa ihmishenkiä rakentamalla kaivoja, -
tukemalla kouluja ja kertomalla Jeesuksesta.
Nyt Caleb keskittää voimavaransa Haitin jälleenrakentamiseen -
maanjäristyksen jäljiltä.
Tämä liittyy näkyyni palvelemisesta.
Koin, että Jumala on itkenyt menneisyyteni tähden, -
mutta nyt hän iloitsee siitä, että olen palannut isäni luo.
Sinäkin olet ehkä yrittänyt tehdä oikein, mutta mennyt silti harhaan.
Jeesuksessa löydät täyttymyksen.
Jos palaat hänen luokseen, hän muuttaa elämäsi.
Se on totta. Jeesus sanoi olevansa tie, totuus ja elämä.
Mikset kutsuisi häntä elämääsi?
Rukoile kanssani.
Herra Jeesus, olen kuullut, että sinä olet tie, totuus ja elämä.
Tarvitsen sinun totuuttasi ja johdatustasi.
Tule sydämeeni ja muuta elämäni.
Vie minut oikealle tielle.
Tätä pyydän. Aamen.
Pysy kanavalla, sillä luvassa on uuden sukupolven musiikkia.
KÄÄNNEKOHTA
"SEN SUUREMPAA RAKKAUTTA EI OLE KENELLÄKÄÄN, -
KUIN ETTÄ HÄN ANTAA HENKENSÄ YSTÄVÄINSÄ EDESTÄ." JOH. 15:13
KÄÄNNEKOHTA
"RUOHO KUIVUU, KUKKANEN LAKASTUU, -
MUTTA MEIDÄN JUMALAMME SANA PYSYY IANKAIKKISESTI." JES. 40:8
KÄÄNNEKOHTA
Ohjelma lähenee loppuaan, -
mutta meno jatkuu sivustoilla www.TurningPointZone.com -
ja Facebook/TurningPointZone.
Hyvästelemme teidät nuorison rakastamalla muusikolla.
Mali Music esittää kappaleen "Annan kaikkeni".
MALI MUSIC "ANNAN KAIKKENI"
Jos voisin ostaa sinulle lahjan
Osoittaakseni rakkauteni
Vaikka se olisi vaikeaakin
Tekisin kaikkeni lahjan vuoksi
Onneksi se ei ole tarpeen
Enhän minä omista pankkia
En anna sen vaikuttaa esitykseeni
Koska tämä on lahjani
Annan sydämeni
Koko mieleni, annan elämäni
Annan kaikkeni, ota minut
Olen vain sinun
Annan sinulle kaikkeni
Annan sinulle kaikki lauluni
Jokaisen päiväni, henkäyksenkin
Sinä annoit ne minulle
Omistan ne takaisin sinulle
Olet elämäni rakkaus
Saan sinusta väristyksiä
Vuoksesi teen mitä vain
Annan sydämeni
Koko mieleni, annan elämäni
Annan kaikkeni, ota minut
Minulla ei ole muuta antaa
Annan sydämeni
Koko mieleni, annan elämäni
Annan kaikkeni, ota minut
Minulla ei ole muuta antaa
Suomennos: Hanna Tischer